டெக் ஹைக்கூ

M விக்னேஷ்

டெக் ஹைக்கூ

M விக்னேஷ்

© ஆசிரியர் | முதல் பதிப்பு: ஏப்ரல் 2019

Designed by

முன்னுரை

தமிழ் ஹைக்கூ படைப்புகளில் ஒரு சோதனை முயற்சி. தமிழ் ஹைக்கூ நூல்கள் பல காதல்,சமூகம்,இயற்கை பண்பாடு,போன்றவற்றை சார்ந்து எழுதப்பட்டது. காலங்களின் மாறுதலுக்கேற்ப சிந்தனைகளில் சற்று புதுமைகள் புகுத்தி,புத்தகமாக வடிக்கிறேன்.

” தமிழின் முதல் எந்திர கவி ஹைக்கூ புத்தகம்.”

“எதார்த்த உலகில் இயற்கையோடு நாம் கடக்கும் எந்திரங்களும், இனி தினம் கவி பேசட்டும்”

என்ற ஒற்றைவரி தொகுப்புகளே .,

டெக் ஹைக்கூ…!

விரலோடு விழியோடு  தொடரும் வசியம்

நவீன கால போதைப்பொருள்

கைபேசி…!

(Cell Phone)

ஒட்டிக்கொள்கிறது உன்மேல் ஒருதலை காதல்

நீ விழ  நான் உடைகிறேன்

Tempered glass…!

இடைவிடா தீண்டலின் விளைவு உருவாகிறது

தீண்டாமை இல்லா ஓர் உலகம்

தொடுதிரை…!!

(Touch Screen)

பட்டறிவு பகுத்தறிவு வேறுபாடுகள் கலைகிறது

மை தடவா கைநாட்டில்

Finger Print…!!

ஆண்களின் ஆபரண ஆசைகள் நிறைவேறுகிறது

காதோரம் இசைத்தோடுகள்

கேட்பொறி

(Headphone)…!!

உயிர் தரும் செயற்கைத்தாய்

நவீன காலத்து தொப்புள்கொடி

மின்னூட்டி...!!!

(charger)

ஆடம்பர தொழில்நுட்பங்களின் ஈர்ப்புவிசை

கண்டும் காணாமல் நகரும் ஏழை ஸ்டீவ் ஜாப்ஸ்கள்

ஐபோன்…!

(IPhone)

செயல் படா மனித செயல்கள்

தினம் தீர்மானிக்கும் புது நிறுவல்கள்(Install)

செயலி…!

(App)

கூட்டிப்பெருக்கா 6 அங்குல வாசல்

ஆண் பெண் பாகுபாடின்றி போடும் மாக்கோலம்

Pattern lock...!

செயலற்ற மனிதர்களின் செயலிகள் மேற்கொள்கிறது

நவீன கால சிறுசேமிப்புத் திட்டங்கள்

Battery saver…!

வெள்ளைக்கோடுகளில் ஒட்டிக்கொள்ளும் ரோடுகள்

இணைய இணைப்பு கிடைக்கும்வரை தொடரும் தேடல்

Google Maps…!

முடிவில்லா பக்கங்கள் கொண்ட செய்தித்தாள்

தடவலில் தொடரும்  வாசிப்புகள்

News Feeds…!

சமூக அவலங்கள் தாங்கி நிற்கும் கேலிச்சித்திரங்கள்

படித்தவன் செதுக்கும்  சிற்பம்

போன்மி…!

(Memes)

விசைப்பலகையில் விரல் கொஞ்சும் புது மொழி

இணைய வழி இதய தொடர்பு

புலனம்…!

(WhatsApp)

உணர்வுகள் சுமக்கும் உயிரில்லா பொம்மைகள்

மௌனமொழி பரிணாமம்

Emoji…!

பகிர்ந்து வாழும் பழக்கம் மெல்ல குறைகிறது

இரவு நேர hotspot தரவு

Share...!

இதழோடு இதழ்  பரிமாற்றம் ஏனோ

எச்சில் சுமக்கும் தொடுதிரை

video calling…!

இருவிரல் காட்டி நாவை கொஞ்சம் நீட்டி

சிரிப்பை தொலைத்த புகைப்படம்

தாமி…!

(Selfie)

மெருகேற்ற பூசப்படும் புகைப்பட சாயம்

அழகு சாதன பொருட்கள் மிச்சம்

Filters…!

அழகில்லா அழுக்கு முகம் ஆறங்குல

திரையில் கிளியோபாட்ராவாய் உருமாறும்

Candy Cam…!

அடைமழை அனல் வெயிலிலும்  உதவா குடை

அலைவரிசையின் அடைக்கலம்

Dish Antenna

ஓர் பெருவிரல் தீண்டலில் முற்றும்

என் இமை தேடல்கள்

ரிமோட் …!

(Remote)

மதுபோதை ஏதுமில்லை

தண்ணீரில் தள்ளாட்டம்

Washing Machine…!

ஐநூறு மரங்கள் வெட்டி கட்டிய மாளிகை

துப்புகிறது மின்சாதனம்  குளிர்காற்று

Air Cooler …!

விறகில்லா புகையில்லா அடுப்புகள்

வியர்வை வரா சமைக்கும் மாடர்ன் மகளிர்

Micro Wave Oven…!

பதப் படுத்தப்படும் பழையசோறு

அழிவின் விளிம்பில் ஆரோக்கியம்

குளிரூட்டி…!

(Refrigerator)

வெட்டுண்டு விழும் என் ரோமங்கள் காரணமாகும்

உன் இதழ் முத்தங்கள்.

Trimmer…!

சில்லறை இல்லா வர்த்தகம் உருவாக்கும்

பணக்கார பிச்சைக்காரன்

டெபிட் /கிரெடிட் கார்ட் …!

(Debit / Credit Card)

தொடுதிரை ஓரம் நீர்ப்படலம்

எச்சில் தொட்டு புத்தகம் திருப்பும் தாத்தாவின் கணிப்பலகை

இபுக் …!

(E-Book)

இறக்கை இல்லா பறவைகள் வட்டமிட்டு

ஆகிறது வான்வெளி குப்பைகள்

செயற்கைக்கோள்…!

(Satellite)

ஆறாம் அறிவின் அவசரநிலை உண்டாயின

சிந்தனைகளின் ஆயுள்தண்டனை

Google…!

அள்ளிக்குவிக்கும் தள்ளுபடி விற்பனை

கட்டைப்பை இல்லா கார்பரேட் கடைகள்

Amazon / Flipkart

மருந்தறிந்த மருத்துவர் நாளும் கேட்கும்

Ear வழி இதய பாடல்.

Stethoscope …!

மேடுபள்ளம் வாழ்க்கையை உணர்த்தும் நிழற்படம்

இதயமிட்ட கை யொப்பம்

ECG …!

பிடிக்காத பாடங்களில் முதன்மை ஆகிறது கணிதம்

0,1 ஐ தாண்ட வில்லை இன்றும்

கணினி …!

(Computer)

சிலிகான் சிப்களில்  வளரும் சிந்தனை

ஆறறிவின் ஆர்வக்கோளாறு

CPU (Central Processing Unit) …!

உயிர் இல்லா wire இனம்

இருவிரல் தொடல் குற்றமல்ல

Mouse …!

பழையதை மறக்கும் எந்திரங்கள் உணர்த்துகிறது

இது மனித கன்டுபிடிப்பு

RAM …!

தகவல் சேமிப்பு திட்டம்

எந்திர நினைவாற்றல்

Database …!

எதிர்பாலினம் பெற்ற வரம் நினைவாற்றல் புலப்படுகிறது

இக்கால சேமிப்பு சாதனங்களில்

Pen Drive…!

காற்றில்லா ஜன்னல்கள் காட்டுகிறது

மடியில் ஓர் உலகம்

Windows…!

இலக்கில்லா மனித இனம் இலக்காகும்

நான்கு இலக்கு எண்கள்

கடவுச்சொல்…!

(Password)

முப்பரிணாமத்தின் அதீத வளர்ச்சி மின்னுகிறது

வறண்ட விளைநிலங்களும் வயல்வெளியாய்

Graphics ...!

உடலில்லா உடம்பில் உண்டான  நோய்

மருந்து இல்லா தீர்வு

Virus …!

அளவுகோல் இல்லா கோடுகள்(coding) நிர்ணயிக்கிறது

எங்கள் மாத சம்பளம்

மென்பொருளாளர் …!

(Software Engineer)

பிழையில்லா நிரல்(program) வடிவம்

இலக்குகள் நிறைவேறுகிறது ஓட்டங்களில்

C - Program...!

காற்றின் தரவுகளில் கனமாகும் கணினிகள்

உருவமில்லா உன்னத சேமிப்பான்

Cloud Computing …!

பாதுகாப்பில்லா உலகம் பாதுகாப்பு வேண்டி நடத்தும்

எண் எழுத்துகளின் கலப்பு திருமணம்

Cipher Text…!

கர்பம் தரிக்கா தொழில்நுட்பம்

பெற்றெடுக்கும் பிள்ளை

செயற்கை நுண்ணறிவு …!

(Artificial Intelligence)

முடிவு காணும் மனித இனம்

தினமெழுதும் ஓர் முடிவுரை

Shutdown …!

ஆசிரியர் குறிப்பு

என் பெயர் விக்னேஷ் .M ,

கவிதை படைப்புகளில் இது என் ஏழாவது புத்தகம்.தமிழ் மேல் கொண்ட பற்றை , பயின்ற கணிப்பொறியியல் வழி மேம்படுத்தும் நோக்கத்தோடு,மின்னணு புத்தகங்கள் எழுதத் தொடங்கி, இன்று என் ஏழாவது புத்தகத்தை வெளியிடுகிறேன் .மேலும் தமிழ் மொழி வளர்ச்சிக்காகவும் ,சுயஎழுத்தாளர்களின்  படைப்புக்களை மின்னணு மாற்றமாக பதிப்பிட  வழிவகைசெய்யவும்,மின்கவி”(https://www.minekavi.com ) என்ற வலைத்தளத்தை உருவாக்கி நிறுவியுள்ளேன் .

தனிமனித அடையாளம் உருவாக்கும் நோக்கத்தோடும், இக்காலத்திற்கேற்ப எளிய வரிகள் கொண்ட கவிதைகள் படைக்கும் நோக்கத்தோடும் மின்னணு புத்தகங்களை Amazon Kindle Direct Publishing வழி படைத்து வருகிறேன் .

மேலும் என் படைப்புகளை freetamilebooks.com தளத்திலும் பதிவிட்டு வருகிறேன் .

“வாசகர்களாகிய தங்களின் மேலான ஆதரவும் மற்றும் புத்தகம் தொடர்பான கருத்துக்களும் வரவேற்கப்படுகின்றன “.

புத்தகம் மற்றும் நூல் ஆசிரியர் தொடர்பான கருத்துக்களை பதிவிட

https://mvigneshportfolio.wordpress.com/

Ph.no: 9626227537

Mail id: vykkyvrisa@gmail.com